Downloaded from YTS.MX
Official YIFY movies site: YTS.MX
NEW ORLEANSIN KAUPUNKI
Tämän järjestön nimi -
on Zulu Social Aid & Pleasure Club, Incorporated.
Maksut ovat mielestäni liian kalliita.
Pelaamisesta pitää maksaa. - Jestas!
Me maksamme jäsenmaksumme,
porttien ulkopuolella Zulu kuuluu jokaiselle.
Kaikki täällä tuntevat olevansa osa meitä.
Siitä ei ole epäilystäkään, mikä on Mardi Gras'n sielu.
Väkijoukot tulevat katsomaan meitä.
Ilman Zulua ei olisi karnevaalia.
Heitän karnevaalilavalta helmiä sun muuta.
Menin omien lasteni ohi.
Lava ohitti heidät, koska en nähnyt heitä.
Kuin katsoisi räsymattoa.
"Katsoit suoraan minua kohti." Se on kasvojen meri.
Niin kaikki sanovat. Minä katsoin.
Katsoit minua. - Paljonko olit juonut?
Paljonko joit?
Tunnen lapseni. Ei siinä juomisella ole merkitystä.
Selvitetäänpä tämä nyt ensin. Lavalla ei saa juoda.
Siellä on vain kamalasti ihmisiä.
Pidän siitä kertomuksesta kiinni.
Kolmivuotias elää koko elämänsä nähden Zulun joka vuosi.
30 vuoden päästä hän on zulukuningas.
Lapsi miettii paraatireitillä, että hän haluaa päästä lavalle.
Se on koko jutun taika.
Zulun tuomaa energiaa ei voi verrata mihinkään.
Zulun saapuminen on hengellinen kokemus.
Ei sitä muuten voi kuvailla.
KARNEVAALIN KUNINGAS
Joka vuosi karnevaalien aikaan
Teemme uuden puvun
Punaista, keltaista vihreää Violettia tai sinistä
Teemme uuden puvun
Kuinka monta ulkopaikkakuntalaista tulee?
Kahdeksan tai yhdeksän tulee Kaliforniasta.
Ja noin kuusi Texasista.
Tämä on viimeinen kalareissu, kunnes karnevaalikausi on ohi.
Pitää valmistautua tanssiaisiin ja laittaa kookospähkinät valmiiksi.
On paljon tehtävää.
Todella paljon.
Syökää nyt, sintit.
Tulisi mehukkaita katkarapuja.
Olen erilainen kuin D.C.:ssä tai Los Angelesissa kasvaneet.
Tai muualla Yhdysvalloissa.
Täällä on eniten afrokaribialaista kulttuuria.
Kokkaamme, syömme ja puhumme eri tavalla.
En puhu kuin hienot kaupunkilaiset.
En koskaan halunnut opetella puhumaan kuin yläluokka.
Halusin puhua kuin neworleansilainen.
En halua sen muuttuvan.
Voimme sanoa, että saimme kalan.
Liityin Zuluun, koska halusin lapseni ymmärtävän kulttuurinsa erityisyyden.
Hurrikaani Katrinan jälkeen Zulusta on tullut -
kaupungin johtava krewe.
Halusimme ensimmäisinä järjestää karnevaalin hurrikaanin jälkeen.
Se on muuttanut kaupungin asenteen.
Olemme pitäneet ansaittua paikkaamme siitä lähtien.
Zulu-kookospähkinöitä! Hakekaa pähkinänne täältä!
Mardi Gras ei olisi itsensä ilman kookospähkinöitä.
Karnevaalit olivat lapsena taianomaista aikaa.
Zulujen paraatilavaa odotimme karnevaaliaamuna eniten.
Se oli myyttinen juttu.
Se oli mustien krewe, ja he jakoivat kookospähkinöitä.
Ajattelimme, että jos näimme heidät,
meille heitettäisiin helyjä ja muuta.
Se on osa aitoa New Orleansia kuten gumbo, ratikka ja ranskalaiskortteli.
Zulu on New Orleans.
En muista siitä paljon, kun olin lapsi,
mutta muistan, että puhdistin kookospähkinöitä.
Perheemme ja ystävämme grillasivat ulkona aikaisin aamulla.
En tiennyt, miksi grillaamme kuuden aikaan aamulla,
mutta odotimme Zulua, joka ei koskaan ollut ajoissa.
Kun Zulu lähti matkaan, juoksin Orleans Avenueta pitkin.
Meillä on hemmetin hauskaa, mutta teemme myös paljon töitä.
Se tekee tästä yhteisöstä niin läheisen ja tiiviin.
Lahjoitamme joka joulu satoja pyöriä,
tuhansien dollarien arvosta ruokaa ja stipendejä.
Tämä on meidän kaupunkimme.
Mikä olisi parempaa kuin antaa omastaan ihmisille,
jotka odottavat karnevaaliaamuna näkevänsä meidät?
Tänne tullessani koen, että saan olla oma itseni -
ja se on hyvä niin.
Minun ei tarvitse vaihtaa roolia.
Tänne voi jututtamaan arvostettua virkamiestä -
tai kunnossapitäjää, joka pitää katumme puhtaina.
Olemme tasa-arvoisia.
On väkevä kokemus voida unohtaa sosioekonominen asema ja titteli -
ja kokoontua yhteen mustina miehinä.
Zulu kuului alun perin toiseen paraatijonoon.
Perhe muodostaa ensimmäisen jonon.
He järjestivät sosiaalisen osuuden.
Apua annettiin perheille, joilla ei ollut varaa hautajaisiin.
Autoimme siinä.
Autamme toisia yhteisössä. Tuemme toisiamme.
Kun ei ollut rahaa laskuihin, ruokaan tai hautajaisiin,
nämä veljet perustivat apu- ja ajanvieteyhdistyksen.
Apu- ja ajanvieteyhdistykset tarjosivat rahallista tukea,
koska valkoiset eivät haudanneet meitä.
Näin hautasimme toisemme.
Tavoitteemme oli huolehtia toisistamme,
hoitaa sairaita ja tukea läheisensä menettäneitä.
Kun jäsen kuolee, hän saa kunnon hautajaiset.
Kutsumme niitä jazz-hautajaisiksi.
Toinen paraatijono saattaa veljen tanssien haudan lepoon.
Jokainen jäsen odottaa saavansa jazz-hautajaiset.
Se on hassua.
He tietävät, että heistä pidetään huolta kuoleman jälkeen.
Ajan myötä toinen paraati on erkaantunut hautajaisparaatista.
Se on muuttunut omaksi tapahtumakseen, joka kutsuu juhlimaan elämää,
vaikkei olisikaan tiettyä elämää, jota juhlia.
Kaikkea elämä juhlitaan.
Tämän kulttuurin juuret ulottuvat orjuuden aikaan.
Congo Squarelle.
Sunnuntai oli vapaapäivä, joten laitoimme ykköset päälle.
Sitten juhlimme meitä. Tämä on osa meitä.
Louisianassa menneisyys on jatkuvasti läsnä.
Tuo on plantaasi.
Olen kuudennen sukupolven neworleansilainen.
Äitini sukupuu on jäljitetty orjuuden aikoihin.
Pidin joskus orjuuden sukuperintöä negatiivisena asiana,
mutta tänään olen ylpeä juuristani.
Se on yksi tärkeimmistä syistä, miksi liityin Zuluun.
Halusin kokea sen kulttuurin, oppia siitä ja omaksua sen.
Miten tämä laitetaan päälle? - Katso vasemmalle.
Tässä näin. - Mene vasemmalle.
Tässä näin. - Noin.
Tuo on joululta. - Niin on.
Tuossa on siis rouva Evelyn, Rileyn vaimo.
Vernon, rouva Joyce. - Vernonin vaimoko?
Kyllä.
Tuo tuossa oli Terrence.
Olin tuolloin esikoulussa, joten olin neljävuotias.
Vaikka juhlat olivat käynnissä,
minä ja muut lapset olimme toisessa huoneessa.
Aivan.
Emme saaneet seurustella aikuisten kanssa.
Jos aikuiset keskustelivat, lapset eivät saaneet olla huoneessa.
Pidin siitä, että kaikki olivat parhaissa vaatteissaan.
Se onkin New Orleansissa varttumisen kauneus.
Me juhlimme elämää aina.
Se oli vaikeaa aika mustalle väestölle.
Siitä huolimatta he osasivat nauttia elämästä.
Tuo taitaa olla päiväkodista. - Niin on.
Heillä oli kilpailu.
Sait olla zulukuningas.
Lapsena katsoin Disneyn kuninkaita ja prinsessoja.
Zulun ansiosta musta mies saattoi olla kuningas.
Tuo taisi olla vuonna 1968, kun muutimme tähän taloon.
Naapurusto oli pitkälti valkoinen silloin.
Niin.
Olimme toinen musta perhe, joka muutti tänne.
Sillä tavalla he pääsivät siihen kouluun, koska se oli lähikoulu.
Rehtori yritti sanoa, että he eivät voi käydä sitä koulua.
Sanoin hänelle, että jos niin on, niin hänen uransa rehtorina on ohi.
Sanoin: "Otat lapset listoille, enkä minä lähde mihinkään."
Nainen vastasi: "Isäni on tuomari."
Tokaisin: "Minun isäni on satamatyöläinen. Ja minä odotan tässä."
Sanoin: "Minä tunnen sinut.
Aviomiehesi omistaa osan ruokakaupasta,
joka on aivan kotitaloni edessä.
Tiedän, että hän on rasisti kuten sinäkin.
En salli sinun kohdella lastani sillä tavalla,
koska jos sallin sen, se satuttaa muitakin lapsia.
Äitini syntyi vuonna 1920 ja minä synnyin vuonna 1941.
Isoisäni halusi äidilleni jotain parempaa. Minä haluan lapsilleni jotain parempaa."
Ja niin lapseni pääsivät siihen kouluun.
Kun menin Zuluun ensimmäistä kertaa,
he saivat olla vain Canal Streetin lautan juurella.
Ja kun näin mustat naamiot, minä itkin.
En voinut uskoa sitä.
Sitä hän toi minut katsomaan. - Miksi itkit?
Koska luulin näkeväni jotain kaunista, ja se olikin rumaa.
Kaikki se musta maali kasvoilla...
Nenä oli musta. Silmien molemmilla puolin valkoista.
Mitä se muistutti? - Sitä, miten mustia imitoitiin.
1900-luvulla sääntöjen mukaan täytyi pitää naamiota.
Jokainen yhdistys piti naamiota karnevaalin aikana.
Siihen aikaan afroamerikkalaiset miehet eivät saaneet pitää naamiota.
Silloin keksimme blackfacen. Valkoiset silmät ja valkoinen suu.
Jotkut sanovat, että se on pilkantekoa, mutta se ei ole tarkoitus.
Tarkoituksemme on edustaa yhdistystä ja naamiota.
Kuka se hieno nainen seurassasi oli?
Ei se ollut nainen.
Se oli vaimoni.
Ennen kuin saimme edes edustaa itseämme,
valkoisen ylivallan hallitseva luokka teki sen puolestamme.
Se vääristi meitä blackfacella -
omien kierojen käsitystensä kautta.
Voisi sanoa, että Zulu teki pilaa valkoisesta ylivallasta ja kapitalismista,
joka pakotti heidät pitämään blackfacea.
Toisaalta voi ajatella, että he yrittivät vilpittömästi saada kosketuksen -
afrikkalaisiin juuriinsa ja kulttuuriinsa.
On traagista, kuinka paljon musta väestö on joutunut kestämään -
valkoisen ylivallan sortoa Yhdysvalloissa.
Tässä on zulukuningas, äiti.
Osuit silloin zulukuningasta päähän.
Zulu Social Aid & Pleasure Club perustettiin vuonna 1909.
Se oli varmasti haastavaa aikaa...
TOIMINNANJOHTAJA
...perustaa yhdistys,
joka järjesti kiellettyjä asioita.
Eli mustien paraatin, joka kulki New Orleansin halki.
Zulu perustettiin vaarallisella hetkellä.
Vuotta 1915 pidetään Konfederaation pelastuksena.
Kansakunnan synty julkaistiin.
Se oli Klaanin elpymisen alkua.
Rotumellakoita syttyi etenkin New Orleansissa.
Ne alkoivat hajottaa etnistä järjestystä...
KULTTUURIHISTORIOITSIJA
...joka oli herkkä ja jännitteinen.
Ennen Zulua New Orleansin karnevaaliparaatit -
olivat valkoisten järjestämiä.
Valkoiset krewet olivat pohjimmiltaan valearistokratiaa.
He loivat valekuninkaita ja -kuningattaria pönkittääkseen omaa valtaansa -
vastauksena Konfederaation tappiolle sisällissodassa.
Oli luotava jonkinlainen käsitys omasta ylivoimaisuudesta.
Paraatit ja tanssiaiset heijastelivat sitä.
Mustat osallistuivat valkoisten paraatiin,
mutta vain soihdunkantajina.
He kantoivat 40 litran kerosiinisäiliöitä, joissa oli palava keppi.
He vahtivat hevosia ja muuleja -
ja tietenkin siivosivat valkoisten hauskanpidon jäljet.
ZULUKUNINGAS 2019
Keksimme keinon tehdä asioita, jotka valkoiset kielsivät meiltä.
Heillä oli kulkue.
Niihin aikoihin niissä ei ollut sijaa afroamerikkalaisille.
He perustivat oman kulkueensa.
Terve kuningas Zulu!
Mahtavaa saada tämä tilaisuus New Orleansin kaupunkiin.
Olen ylpeä nähdessäni seurueemme täällä tänään -
ja on hienoa olla edustettuna näin.
Kunnia vuoden 1929 zulukuninkaalle,
Sir Wurry Watsonille!
Zulu oli muutakin kuin pelkkä avustusjärjestö.
Se oli historiallinen kannanotto,
jolla pilkattiin rasismia yhdessä maailman suurimmista -
ja historiallisimmista kulttuurijuhlista, Mardi Grassa.
KAUPUNGINVALTUUTETTU
Ja sanoa sortajalle:
"Minä ajan yhä."
Mitä kuuluu? Miten menee? - Tule, veli.
Säästäkää tuo...
Vähän on painetta.
Minut kasvatettiin zuluksi. Isäni oli zulu.
Isäni oli zulu, kun olin high schoolissa.
Pääsin koulusta vuonna 1965,
ja isä oli zulu ennen sitä.
On aina ilo viettää aikaa kaupungin mustien miesten kanssa.
Aikoinaan meillä ei ollut tällaista yhdistystä.
Kokoonnuimme sivukujilla. Nyt olemme pääkadulla.
Olemme pääkadulla.
Älä anna minun saada 150 pistettä.
Muuten joudutte sulkemaan kerhon.
Kotini tuhoutui täysin hurrikaanissa.
Naapurusto oli veden peitossa.
Kerho oli täysin veden alla.
Kerholla työskenteli ihmisiä, ja meillä oli ulkona grillipaikka.
Ainoa valo Broad Streetillä oli Zulu-kerho.
Ja ensimmäinen Mardi Gras -kulkue elää ikuisesti mielessäni.
Samoin. - Se oli Zulun hienoimpia hetkiä.
Ikimuistoista. - Se oli paraati.
Ei haluttu, että järjestämme sen.
Siitä taisi tulla jotain riitaa. Meidän kulkueestamme.
Järjestimme sen kuitenkin. Olen iloinen, että teimme sen.
Se oli erinomaista. - Toivottavasti emme tee sitä enää.
Se oli mukavaa. - Se oli todella henkeäsalpaavaa.
Tuonne ei kukaan mene hetkeen.
Pahalta näyttää.
Ostin kotini New Orleansin itäpuolelta. Myrskyn seurauksena menetin sen.
Valtaosa kaupungista oli veden alla.
Suurin osa jäsenistämme kärsi hurrikaanin tuhoista.
Me hajaannuimme.
Jäsenille lähetettiin kutsu palata kaupunkiin hätäkokoukseen.
Olin siinä kokouksessa West Baton Rougessa,
jossa Zulun sisällä riideltiin, järjestämmekö karnevaalia vai emme.
Siitä, mitä marssi kulkueessa merkitsisi.
Mietittiin, palaako kaupunki entiselleen.
Miehet yhdistyksessä päättivät antaa lausunnon.
Ei vain Katrinasta.
Lausunto annettiin koko maailmalle.
Kun ajattelen jäseniä, jotka kuolivat sinä aikana,
se saa silmät kostumaan liikutuksesta.
Tämä on meille. - New Orleansille.
Tämä on osa toipumisprosessia.
Me nousemme tästä upeasti.
Niin teemme. - Tätä me teemme.
Monet historioitsijat kirjoittavat,
että se päätös pelasti New Orleansin maineen -
ja Louisianan osavaltion.
En istunut hetkeksikään alas, kun lähdimme matkaan Jackson Avenuelta.
Minä seisoin.
Käännyimme Claibornen ja Jacksonin kulmasta,
ja väkijoukko hurrasi.
Se oli uskomaton näky.
Tuli minun vuoroni puhua, katsoin yleisöä ja sanoin:
"Kaikkien pitäisi tulla nauttimaan Mardi Gras -kulkueesta.
Zulu-paraatia parempaa näkyä ei olekaan."
Yleisö hurrasi.
Sitten pormestari sanoi: "Siinä on kuningas minun makuuni."
Tästä tässä on kyse. Zulusormuksesta ja zulukuninkaasta.
Yksi sormus, yksi sormus.
Tuo on Super Bowl -sormus.
Hänellä on sellainen.
Minullakin on.
Parilla tyypillä tuolla on sormus.
Mutta se Cowboys-Steelers-sormus on yhtä soopaa. Tämä sormus on tärkeä.
Barack Obama voi olla presidentti, mutta ei kuningas Zulu.
Heitä on vain yksi vuodessa. - Onko hän kunniajäsen?
Hän on kunniajäsen, mutta hän ei voi olla kuningas.
Järjestämme vaalit ja hyväksymme tuloksen.
Täytyy pystyä kampanjoimaan,
saamaan ystäviä,
ostamaan kanaa ja viskiä.
Se on teeskentelyä, mutta siitä pitää maksaa.
Se on teeskentelyä, mutta monella tapaa se ei ole.
Koska zulukuningasta todella kunnioitetaan yhteisössä.
Se on virallista.
Kuninkaamme George V. Rainey kruunasi hänet.
Hyvät naiset ja herrat!
Esittelen teille vuoden 2020 kuningas Zulun,
veli Brian M. Simsin.
Kun kuningas astuu esiin, hänen täytyy varmistaa,
että hän edustaa sekä itseään että yhdistystä.
Ei vain New Orleansin yhteisölle vaan koko maailmalle,
koska koko maailma katsoo.
MARDI GRAS -PÄIVÄ 2020
Tämä ei taida olla ensimmäinen kertasi. - On se.
Olet neitsyt!
Kyllä. - Johan on.
Katsopas.
Kenen talo? - Kulkurien talo!
Kulkurit!
Ta-daa!
Vaimoni teki asuni. - No niin.
Hitto!
Ennen vanhaan ne tehtiin palmunlehdistä.
Ne tehtiin käsin.
Kunnon pehko.
Sillä lailla.
Valmiina rellestämään.
Hyvä! Zulu!
Hyvää Mardi Gras'ta!
Kuningas Zulu!
Zulu Brian Sims!
Terve Zulu. - Terve Zulu!
Kiitos Zulu-järjestölle kaikesta, mitä teette ympäri vuoden -
kaupunkimme ja yhteisömme eteen.
Terve Zulu!
HALLITUKSEN PUHEENJOHTAJA
Hyvää Mardi Gras'ta. Kiitos, että tulitte.
Kiitos kaikille.
Hyvää Mardi Gras'ta.
9. maaliskuuta oli Louisianan ensimmäisen koronatapauksen päivä.
Kaksi viikkoa ennen sitä oli Mardi Gras.
Louisianassa luvut ovat ällistyttäviä.
...vyöhyke on New Orleans, kaupunki, jossa kuolleisuus on maan suurin.
...maailmanlaajuisen pandemian keskus.
Melkein neljä kertaa New Yorkiin verrattuna.
Hieman yli 70 prosenttia kuolemista on afroamerikkalaisten keskuudessa.
Se on valtava ero.
Yritämme selvittää mahdollisimman pian, mitä voimme tehdä.
Sairaalaan alkoi tulla yhä enemmän afroamerikkalaisia miehiä...
SAIRAALAN JOHTAJA
jotka menehtyivät pari viikkoa myöhemmin.
Monet heistä kuuluivat yhdistykseen.
Mardi Grasia edeltävänä perjantaina pidetään suuret tanssiaiset.
24 000 ihmistä.
Kuningas Zulua tullaan tapaamaan kaikkialta maailmasta.
Zulu-kerho on juhliemme keskus.
Siellä kaikki tapaavat toisensa.
Kaikki menivät Zulu-tanssiaisiin.
Tuntemani henkilöt,
joiden kanssa kävin koulua ja kävin kirkossa,
Yhtäkkiä kolmella oli korona muutaman tunnin sisällä.
Se oli epätodellista. Sen jälkeen se vain jatkui.
10 VIIKKOA MYÖHEMMIN
On vanha sanonta: "Ikävän huomaa, kun jotain menettää."
Kaipaan täällä hengailua.
Näetkö tuon mustan lipun?
Musta lippu tarkoittaa, että jäsen on menehtynyt.
Mitä tapahtuu?
Mitä kuuluu?
Menetimme koronalle 15 jäsentä.
Luulin, että se oli 11.
Lopetin laskemisen. - Jos en ole väärässä, se on 15.
Se sattuu.
En ole koskaan kohdannut näin paljon kuolemaa.
Tämä on ensimmäinen kerta, kun tulen tänne -
tanssiaisten jälkeisen viikon jälkeen.
Se on sydäntäsärkevää.
Täällä on aina elämää.
Kerho suljettiin edellisen kerran Katrinan jälkeen.
En uskonut, että se toistuisi.
Meillä ei ole aavistustakaan, milloin se avataan uudestaan.
KUNINGAS
Tuo on Kuninkaiden seinä.
Olet Mardi Grasin kohokohta. Olet Mardi Gras -julkkis.
Larry Hammond oli iso persoona. Hän oli kuningas Katrinan aikana.
Hänen kuolemansa järkytti minua.
En uskonut sitä.
Hän oli vanhempi mies, mutta hän oli aika hyvässä kunnossa.
En uskonut, että korona veisi hänet.
Se oli todella järkyttävää.
Huomenta. Nimeni on Larry Hammond.
Larry A. Hammond, jos tarkkoja ollaan.
Olin aluksi zulukuningas, kunniajäsen, sitten ikijäsen.
Nyt istun verannalla nauttimassa.
Hän oli suurenmoinen mies.
Itkin kaksi tuntia.
Se on lannistavaa.
Emme voi puhua perheelle, kuten haluaisimme.
Yhteisönä varmistamme kunnolliset hautajaiset.
On masentavaa, että emme voi tehdä sitä,
mitä varten yhdistys perustettiin.
Altistavia tekijöitä on muitakin kuin lääketieteellisiä.
Kyse on sosioekonomisesta asemasta.
Ei ole mahdollisuuksia hyvään terveydenhuoltoon.
Kun pandemia iskee, se iskee nopeammin ja kovemmin.
New Orleansissa ympäristö vaikuttaa elinikään vahvasti.
Voi kuolla joko 55-vuotiaana tai 80-vuotiaana.
Sitä on mahdotonta hyväksyä.
Se liittyy täysin siihen,
miten vähän arvostamme niitä yhteisön jäseniä,
jotka tekevät New Orleansista sen, mitä se on.
Asun paikassa nimeltä Destrehan, Louisiana.
Se on noin 35 kilometrin päässä New Orleansin keskustasta.
Muutaman kilometrin päässä talostani on kolme suurta kemiantehdasta.
Tiesin sen ennen kuin ostin talon, mutta halusin asua tällä alueella,
koska koulujärjestelmä on hyvä.
Kemiantehtaiden takia saimme koululle paljon verotuloja.
Ihmiset saivat hyväpalkkaisia töitä.
Sen uhrauksen me kaikki teemme.
Kukaan ei halua sairastua syöpään, mutta kaikkihan me johonkin kuolemme.
Se oli tietoinen päätös,
joka oli Destrehanissa asuminen arvoinen.
Sen avulla sain uneksimani elintason,
pois lukien kemiantehtaat.
Tämä kulma on minulle erityinen, koska isäni kasvoi alle korttelin päässä.
Koko katu oli New Orleansin mustan yhteisön kauppa-alue.
Tässä kulmassa oli ravintola, tuolla oli rahoitusyhtiö.
Tuolla oli autokorjaamo.
Se ulottui täältä -
noin 20 korttelin päähän Canal Streetille.
Vuonna 1966,
kun junaraiteen ilmoitettiin tulevan New Orleansiin,
sen piti kulkea jokea pitkin.
Ranskalaiskorttelin asukkaat,
joilla oli poliittisia yhteyksiä ja vaurautta,
eivät suostuneet siihen.
POIS TIELTÄ PUUT
Se tarkoitti sitä, että raide tuli kaupalliselle alueellemme.
Se oli vilkas katu.
Pyhän Bernardin seurakuntalaiset kulkivat sitä kautta New Orleansiin.
Monet yritykset katosivat rautatiesillan tieltä.
Liittovaltio, osavaltio ja kaupunki pakkolunastivat -
ja tuhosivat 326 mustien omistamaa yritystä Claiborne Avenuella.
326 mustien omistamaa yritystä. Se on valtava varallisuuden siirto.
Mikään neronleimaus tai taika -
ei yhtäkkiä tuota teitä.
Ensin se halkaisi kaupunginosan.
Sitten se laski kotien arvoa.
Tasa-arvoisuus riistettiin heiltä.
Naapurusto voitiin uhrata, koska se oli mustien naapurusto.
Rautatien rakentaminen vaikutti kolmeentoista mustaan kaupunginosaan.
Niissä yhteisöissä mediaaniansiot ovat 18 500 dollaria.
Tänään.
Yhteisöstä 44 prosentilla ei ole käytössään ajoneuvoa.
Alle 10 prosenttia oppilaista asuu koulun tai kirjaston läheisyydessä.
Vankeusaste, alhainen koulutustaso -
ja kaikki muu johtavat 25 vuoden eroon elinajanodotuksessa.
Vain, koska päätin kasvattaa viisi lastani lähellä isoäitiään ja serkkujaan,
annan heille huonommat lähtökohdat elämään ja lyhennän heidän elämäänsä.
Jos haluan heidän elävän pitkään, minun täytyy muuttaa. Se ei ole reilua.
Zulun reitti Mardi Gras -päivänä on aina kulkenut Claiborne Avenuen -
ja Orleans Avenuen kautta.
Ja tänäkin päivänä -
Zulu on ainoa paraatijärjestö Claiborne Avenuella,
Orleans Avenuella tai missä tahansa keskustanpuoleisella Canal Streetillä.
Zulun yhteys yhteisömme sieluun oli niin voimakas,
että tämän sillan tapahtumat ovat yhä osa perinnettä.
Se oli kerhon tapa sanoa,
että mikään ei siirrä meitä henkiseltä reitiltämme.
400 vuotta Verta, hikeä ja kyyneleitä
2020, näen saman täällä
On siunaus saada herätä aamulla
Silti huomaan kaikki me Sorron alla kärsimme
Tietäkää se Todeksi se tietäkää
Black Lives Matter Mutta et sinä välitä
Katso minua Luota henkeeni
Toivottavasti kuulet vastaukset
Nämä eivät ole sanoja
Ne ovat käskyjä Tiedät sen itsekin
Olen musta ja ylpeä Toivottavasti sinäkin
New Orleansin kaupunki kieltää vuoden 2021 kulkueet.
Uutiset kulkueiden perumisesta levisivät tiistaina kulovalkean tavoin.
...julkaistiin kaupungin verkkosivuilla:
"Mitään kulkueita ei tänä vuonna sallita."
Korona verotti yhdistystä pahemmin kuin mitä mediassa on kerrottu.
Vaikka on harmi, ettei kulkuetta järjestetty,
tilanne oli yhä epävarma.
Luvut olivat yhä korkeat. Kuolleisuus oli korkea koko maassa.
Merkkejä pandemian päättymisestä ei ollut.
VALTUUSTON JÄSEN
Vielä kerran. - Kerro, kun olet valmis.
Kolmannella.
Yksi, kaksi, kolme.
Nimeni on Jay H. Banks, ja olen B-piirin valtuutettu -
täällä New Orleansissa.
On harmillista, että ette voi olla täällä, mutta odotan sitä päivää,
kun te kaikki pääsette New Orleansiin.
New Orleansilla on enemmän tarjottavaa kuin millään muulla kaupungilla.
Kannustan teitä tulemaan ja nauttimaan kaikesta, mitä meillä on tarjota.
Se oli paras tähänastisista. - Selvä.
Hyvää työtä, pomo. - 30 sekuntia?
Tuo oli noin 40 sekuntia. - Se on vielä parempi.
Tällä seinällä on vain Zulu-juttuja.
Tuo on vaalipäivältä voittoni jälkeen. Se oli aivan ilmiömäinen päivä.
On mullistavaa olla osa tätä New Orleansin historiaa.
Sitä muuttuu siviilistä ihmiseksi, joka jää historiankirjoihin.
Tuo on Louis Armstrong.
Ja toinen, mustavalkoinen kuva, on Bo Berry. Tuo on Charlie Hamilton.
Kolme kuningasta, jotka vaikuttavat minuun eniten.
Louis Armstrong Time-lehden kannessa.
Se teki meistä tunnettuja.
Tämä on elämäni jännittävin hetki. Olen aina halunnut olla zulukuningas.
Olen ollut jäsen koko ikäni.
Huomasin, että sanoit haastattelussa,
että sinulla oli yksi suuri tavoite,
ja se oli olla zulukuningas. Sen jälkeen voit kuolla.
En halua, että Herra vie minua kirjaimellisesti, mutta se on...
Armstrong varttui aikana, kun Zulu-yhteisö syntyi.
Joten ajatus mustien paraatilavoista,
asuista ja helyistä oli täysin uusi.
Musta mies ei voinut olla pormestari, kuvernööri, seriffi -
tai edes rankkuri, mutta hän saattoi olla zulukuningas.
Kuvat Armstrongista mustassa maskissa -
eivät tehneet hyvää hänen maineelleen New Orleansin ulkopuolella.
Osa hänen kohtaamistaan vaikeuksista 50-luvun lopulla ja 60-luvun alussa -
voi liittyä siihen.
Huomenta, kaikki.
Tässä on Pigeon Townin prinssinne.
Yläkaupungin renessanssimies.
Tämä on suora lähetys WBOK:in studioilta Gentillyssä.
Ja tiedättekö mitä? Tästä tulee kuuma lähetys.
Päivän aihe...
Onko Zulun aika -
riisua pois musta maski?
Olen ollut ainakin neljässä paraatissa. Nautin joka ainoasta.
Yhdestä paraatilavasta pidin erityisesti. Se oli yksi elämäni hauskimpia päiviä.
Nautin joka hetkestä.
Jos joku olisi kulkueen loputtua kysynyt, haluaako joku kokeilla uudestaan,
olisin ollut messissä välittömästi.
Seuraavana päivänä menin kahvilaan. Olin väsynyt ja krapulassa.
Otin kupin kahvia ja sanomalehden.
Kun katsoin etusivua, näin siellä miehen Zulusta.
Sanoin ensimmäisenä,
että tuolla kaverilla näyttää olevan hauskaa.
Sitten tajusin, että olin itse etusivun kuvassa.
Blackfacessa!
Jotenkin omassa päässäni -
olin valmis hyväksymään kognitiivisen dissonanssin.
Tunsin ne tyypit, joten tiedän, että tuossa ei ole kyse siitä, mitä uskot.
Louis Armstrong taisi myös kärsiä samantyyppisestä ilmiöstä.
Hän hyväksyi sen omiltaan,
koska hän rakasti heitä.
Sitten hän päätyi blackfacessa lehtien etusivulle,
ja ihmiset kaikkialla maassa näkivät kuvan tietämättä sen kontekstia.
Kasvomaalaus tunnettiin vain minstrel-esityksistä -
ja niihin liittyvistä ikävistä asioista.
Se pakotti heidät näkemään Louis Armstrongin eri tavalla.
Billie Holiday sanoi,
että Louis Armstrong oli sydämessään Setä Tuomo.
Ainoa syntini
On ihossani
Mitä tein
Ansaitakseni kurjuuden?
Olen aina kritisoinut blackfacea,
mutta mieti, mitä se merkitsee Zululle.
Ennen kuin yhdistyksestä tuli Zulu, sen nimi oli Tramps, kulkurit.
Jäsenet kävivät katsomassa näytelmän Shaka Zulusta.
Sketsin otsikko oli:
"Koskaan ei ollut eikä tule olemaan kaltaistani Karnevaalin kuningasta."
Mieti sitä.
"Koskaan ei ollut -
eikä tule olemaan kaltaistani Karnevaalin kuningasta."
He vaikuttuivat niin kovasti, että vaihtoivat nimensä Trampista Zuluun.
Siitä päivästä lähtien he omaksuivat -
sotureiden, kilpien, keihäiden ja muun kuvaston,
johon kuului myös blackface.
Hei kaikki. Tervetuloa Vagabondiin. Olen Bill Burrud.
Tämä naamio symboloi erästä maamme hienoimmista tapahtumista,
Mardi Grasia.
Jos olisimme yhdistyksen alkuaikoina saaneet käyttää naamioita,
emme olisi käyttäneet kasvomaalauksia.
Koska emme saaneet, käytimme sitä, mitä saimme.
Ja nyt säännöt ovat muuttuneet.
Pukeudun siihen, mihin aiemminkin, koska siihen oli pakko pukeutua.
Ne, jotka haluavat pitää sitä ongelmana,
ovat vapaita niin tekemään. Tämä on Amerikka.
Milloin aiotte käydä sen keskustelun? Milloin kerrotte, että on muutoksen aika?
Tiedätkö? - Minulla on ristiriitaisia tunteita.
Blackface on osa festivaalia. Minulle se on vain kasvonaamio.
Kaikki ei ole Afrikasta.
Se on valkoisten käsitys Afrikasta.
Minulle blackfacen merkitys on vallan ottamisessa takaisin.
Minä saan käyttää sitä, mutta sinä et.
Se on meidän tapamme kääntää negatiivinen asia meille positiiviseksi.
Teille kaikille. - Meille.
Se on tärkeintä. - Ei sillä ole väliä.
Tässä maassa on yhä miljoonia mustia, joihin sanomanne vaikuttaa.
Te voitte sen tulkita noin.
Suurin osa tulkitsee sen mustien ihmisten sorron symbolina.
Mutta Mardi Gras -päivässä on kyse fantasiasta.
Miksi tarvitsen kasvomaalia, kun oma ihoni on riittävän kaunis?
Emme tarvitse apua mustana olemiseen tai ihonvärimme kunnioittamiseen.
Emme niin. - Mikset olisi ylpeästi musta?
Mardi Grasin aikana blackface oli suosittu muoti.
Kyse on siitä, että ollaan jotain muuta hetken ajan.
Monet valkoiset esittävät mustia, koska eivät voi olla sitä muina aikoina.
He voivat sortaa, hakata ja riistää mielin määrin koko vuoden.
Karnevaalin aikana he voivat esittää mustia.
Asun kaupungissa, jossa olemme joutuneet -
valkoisen ylivallan symbolien ympäröimäksi.
Sanomme: "Maassa on sentään jotain liikettä."
Kaatakaa ne!
Patsaiden poistaminen lähettää selkeän,
yksiselitteisen viestin New Orleansin asukkaille -
ja kansakunnallemme, että New Orleans juhlii monimuotoisuutta.
Kakkua ei voi syödä ja säästää.
Emme voi sanoa,
että nämä patsaat ovat valkoisen ylivallan symboli,
joten kaadamme ne,
mutta nämä tässä ovat aika kivoja, joten jätetään ne rauhaan.
Vaikka et hyväksyisi kasvomeikkiä,
älä väitä,
etteikö yhdistys tukisi yhteisöä.
Kaikki, mitä teemme vuoden aikana, on osoitus päinvastaisesta.
Minusta on mukava katsoa historiaa -
1900-luvulta 1950-luvulle.
Pidän siitä, että näytämme samalta.
Uskon, että siltä sen kuuluukin näyttää.
En koskaan edes ajatellut blackfacea.
En ajatellut, että teen niin mielistelläkseni -
tai käyttäytyäkseni kuin Clarence Thomas, Candace Owens tai Larry Elder.
Pidin sitä osana asua.
On pidettävä mielessä, mitä se edustaa muulle maailmalla ja yhteisölle.
Sen symboliikka edustaa vihaa, kiihkoilua, rasismia.
Ihmiset loukkaantuvat siitä.
Jossain vaiheessa tulevaisuudessa meidän on mietittävä,
miten haluamme jatkaa, koska nämä ongelmat eivät koskaan lopu.
Aivan.
Eräässä haastattelussa kysyttiin blackfacesta ja minstrel-esityksistä.
Siitä, miten kävimme katsomassa näytelmän.
Silloin minusta tuntui, että oli kunnia tehdä kasvomaalaus.
Kunnioittaa minstrel-esiintyjiä, menehtyneitä ja lahjakkaita ihmisiä.
Eräät maailman parhaat muusikot eivät saaneet esiintyä,
jos he eivät maalanneet kasvojaan.
Minusta tuntuu yhä siltä.
Meillä on oikeus määritellä itsemme.
Tiedän, kuka olen.
Tiedän, mitä edustan.
Laitanko kasvoilleni mustaa meikkiä ja lähden kävelylle?
En. - En todellakaan.
Mutta vuonna 1909 se oli perinne, ja kunnioitan sitä.
Olen samaa mieltä. Olen perinteiden kannalla.
Uskon zuluperinteeseen vahvasti.
Se usko pysyy, kunnes jäsenyyteni päättyy.
Käytämme aina mustaa meikkiä.
Yhteinen tavoitteemme on pitää perinne elossa -
tulevia sukupolvia varten.
Minusta on ihana asia,
että musta mies voi Amerikassa liittyä yhdistykseen -
ja hänestä voi tulla kuningas.
Se on mahtavaa, kun sitä ajattelee.
Sinusta voi tulla kuningas.
Minun pitää aina palata Harry Pitmaniin.
Harry Pitman oli mekaanikko.
Mutta hänestä tuli komitean puheenjohtaja. Hän alkoi kantaa salkkua.
Mutta kun hän avasi salkun, siellä ei ollut mitään.
Tiedättekö, mitä tarkoitan? Se sai hänet tuntemaan itsensä tärkeäksi.
Niin tämä organisaatio tekee -
mustalle miehelle, jolla saattaa mennä työrintamalla huonosti -
rasismin takia.
Hän voi tulla Zulu-kerholle ja tuntea itsensä mieheksi.
Ilman Zulua ja Mardi Grasia mustat olisivat vain vieraita.
He eivät voisi osallistua.
Uskon, että perintömme on yhteinen.
Se on esivanhempiemme yhteinen unelma.
Saavutimme kaiken, mitä esi-isämme toivoivat.
He eivät voineet olla osa Mardi Grasia. Nykyään me olemme Mardi Grasin suurin osa.
Ehdottomasti.
Hyvää torstaita!
Tuntui tutulta nähdä kaikki vanhat jäsenet.
He istuvat samoilla paikoilla.
Heillä on samat vaatteet.
Se toi normaaliuden tunteen. Rehellisesti sanoen kaipasin tätä.
On hyvä olla yhdessä.
Vuosi sitten täällä oli kuollutta. - Kirjaimellisesti.
Aavekaupunki. - Sanon suoraan.
Olisin lyönyt vetoa vaikka kaikesta omaisuudestani.
Ei millään.
Ajattelin, että pandemia olisi vielä voimissaan.
Toukokuussa 2021.
En olisi ikinä uskonut.
Ei se mitä saa, vaan se mitä pyytää.
Olen eläkkeellä 50-vuotiaana.
Mitä höpiset?
Sopiiko kysyä, mitä teet työksesi? - Olen eläkkeellä.
Entä sinä? - Olen merijalkaväessä.
Minäkin olin merijalkaväessä. - 30 vuotta tehtaalla.
Olen velaton. En työskentele kenellekään.
Mitä teit, että pääsit veloistasi?
Päätin, että tämä on tässä.
On tehtävä päätös. Oli kyse huumeista tai velasta.
Pitää vain lopettaa.
Olen 35-prosenttisesti skandinaavinen.
Miten käsittelen sitä? En ole valkoinen enkä musta.
Minä voin päättää.
Jos et tiedä, mitä olet, minä voin päättää.
Kun poliisi pysäyttää sinut, saat selkääsi, koska olet musta.
Sanonpa kuule sen, että olen velaton. - Siistiä.
Mutta voin kertoa, mikä olet. - Lapseni kävivät yliopiston.
Olen Yhdysvaltain merijalkaväkeä. - Et tiedä, oletko musta vai et.
Minä voin kertoa. - Minä kerron, mikä olen.
Anna poliisin pysäyttää. - Olen molempia.
Minua ei pysäytetä. Tiedätkö miksi?
Koska käyttäydyn kunnolla. Ei tarvitse pysäyttää.
Autoni ei haise ruoholta. Minua ei tarvitse pysäyttää.
Kun poliisi näkee minut, hän tervehtii kohteliaasti.
Piste.
Sitä on kunnioitettava.
Ymmärrän. Sitä pitää kunnioittaa.
Ei, ei. - Ymmärrän molempia puolia.
Kerron, mikä tässä on surullista.
Miksi hän sanoi, että hän on skandinaavinen?
Osittain skandinaavinen.
Yritän sanoa, että hän ei halua olla osa tätä.
Yritän sanoa... - Se on hävytöntä.
Sillä ei ole väliä, mitä hän sanoo olevansa.
Tai luulee. - Sitä yritin sanoa.
Näen vain sen, että jos näytät minulta, sinulta, häneltä tai tältä tyypiltä,
tai edes vähän tuolta tuossa...
Hän menisi valkoisesta.
Kun hänen täytyy hakea pankista lainaa, hänen täytyy maksaa vero ihonväristään.
En ole koskaan tavannut mustaa ihmistä New Orleansissa.
Olen osin intialainen. Olen osin sitä ja tätä.
Minä olen vain vanha kunnon afroamerikkalainen.
Ei sen kummempaa.
Onneksi esivanhempani kestivät kaiken sen, että saan tehdä, mitä teen tänään.
Ratsastan esi-isieni harteilla.
Ja olen ylpeä. En ole skandinaavinen.
Olen ylpeä.
Olen ylpeä siitä, että perheeni joutui orjalaivaan ja selvisi tänne.
Selvisi kolmiokaupan keskiosuudesta ja vielä 400 vuotta.
Minä puhun psykologisesta... - Terrence.
Se skandi sai minut tolaltani. - En ole skandinaavinen.
Osoittele sinä siinä. - Et sinä.
Tarkoitan...
Yritän sanoa, että sen sijaan,
että historiaa orjuudessa vältellään,
sitä pitäisi kantaa kuin kunniamerkkiä.
Kun mietin, mitä kansani on kestänyt...
Haluan tarkistaa yhden asian. - Menen kuselle. Voitte tarkistaa sen.
Siihen on hyvä lopettaa.
Suurimman osan elämästäni minut on opetettu mukautumaan -
ja puhumaan kuningattaren englantia.
Jos vain toimisin tietyllä tavalla, saavuttaisin amerikkalaisen unelman.
Uskoin niin pitkään. Lähes inhosin itseäni.
Mustana Amerikassa -
on vaikeaa olla näkemättä itseään negatiivisesti.
Mustien edustus tapahtuu aina negatiivisessa valossa.
Voin näyttää asiakirjat.
Perheeni on ollut täällä 1700-luvulta asti.
1700-luvulta!
Kuka on maksanut enemmän kuin minun perheeni?
Kuka on amerikkalaisempi kuin perheeni?
Vietin koko elämäni tehden asioita, joita en halunnut.
Yritin ansaita rakkautta ja hyväksyntää ihmisiltä, joilta en sitä saisi.
Kuin yrittäisi saada huomiota kauniilta -
tai yläluokkaiselta naiselta.
Sitä laittaa hyvää partavettä ja kauniit vaatteet.
Sitä tekee kaikkensa kauniin naisen huomion eteen.
Mutta vaikka tekisin mitä, Amerikka ei hyväksy minua.
Sitä on vaikea niellä.
Vaikka kävisi koulut ja tekisi kaiken, mitä pitääkin...
Tässähän herkistyy.
...amerikkalaisen unelman eteen.
Silti joka päivä on yhtä taistelua.
Se on rankkaa.
Sitä on vaikea niellä joka päivä.
Se on rankkaa.
Kun yrittää tehdä kaiken oikein. Se on helvetin rankkaa.
Rankkaa.
Ja meiltä kysyttiin
Miksi kaikki runomme kuulostivat samalta
Miksi kaikki sanamme kietoutuivat
Rodun ja sukupuolen ympärille
Sorto, vallankumous
Kuin mitään muuta ei olisikaan
Näe kymmenet tuhannet vajoamat
Näe ostetut poliitikot Dollarihirttosilmukoissaan
Maa runnotaan juurilleen Takaisin, mistä tuli
Murtunut leuka Nielaista uhkaa
Se putoaa kuin osake Kurja kuin työttömyys lamassa
Katso, kuinka suru täyttää kadut Röyhkeyteen verhottuna
Raivoissaan kansa nousee Väsyneenä taakkaan selässään
Selästään siivet kasvaa
Veden siipien suojaan Maan vartijat ottaa
Maailma palaa Sanotaan
Kuiskaukset jalkojen alla sanovat
Älä huoli
Vesi tulee
Ihmiset myös
ÄÄNESTÄ LARRY BARABINO NUOREMPAA ZULUN VAALIT 2022
OLEN BUNNY NEWELL ÄÄNESTÄ MINUT KUNINKAAKSI!
ÄÄNESTÄ RANDOLPH "RUDY" DAVIS ZULUKUNINKAAKSI
Tänään on jännittävä päivä.
Vaalit merkitsevät paljon jokaiselle zululaiselle.
Kaikki haluavat kuninkaaksi.
Vaikka tämä onkin leikkiä,
ihmiset menevät yllättävän pitkälle varmistaakseen reilut vaalit,
joita ei ole sovittu.
Ehdokkaat ja yksi edustaja!
Huomenta, hyvät herrat. - Huomenta.
Tänään on kaunis päivä. Kuninkaan vaalipäivä 2022.
Emme ole pitäneet vaaleja kahteen vuoteen,
joten on ilo nähdä teidät kaikki terveinä.
Louisianan osavaltio avustaa meitä vaaleissa.
Äänestyspaikoilla on samat koneet.
Yhtä aitoa kuin oikeissa Yhdysvaltain presidentinvaaleissa.
Tekevätkö muut krewet näin?
En voi puhua muiden puolesta. Tämän on Zulun tapa toimia.
Vaalit ovat nyt alkaneet!
Näin läheisessä yhdistyksessä kaikki ovat ystäviä.
Olemme kaikki veljiä.
Näissä vaaleissa voi äänestää ketä tahansa heistä,
joten Zulun vaalit ovat monimutkaisemmat kuin kongressin.
Se on yksi ja sama.
Jos Zulun politiikassa selviää, selviää missä vain.
Kaikki poliitikot tulevat ulos.
NEW ORLEANSIN PORMESTARI
Mahdolliset kongressiehdokkaat, pormestari, kuvernööri.
He tietävät, miten tärkeää tämä on.
LOUISIANAN KUVERNÖÖRI
Hienoa, että kuvernööri on varannut aikaa hahmovaaleille.
Kuvernööriä ei pääse tervehtimään ihan joka päivä.
Vaalit ovat enemmän kuin pelkkä mustien juttu.
Ne ovat enemmän kuin pelkkä New Orleansin juttu.
Vaalit ylittävät roturajat, puoluerajat ja kaiken politiikan.
Hyvää iltaa kaikille.
Paikalla on New Orleansin pormestari.
Haluan kiittää häntä erinomaisesta johtajuudesta -
pandemian aikana.
Hän kertoi tänään, että Mardi Gras 2022 järjestetään.
Valmistautukaa Mardi Gras -kauteen.
Zulu Social Aid & Pleasure Club suunnittelee, ja olemme valmiina.
Hetki, jota olemme kaikki odottaneet...
Zulukuningas 2022,
Randolph "Rudy" Davis.
Rudy! Rudy! Rudy!
Vielä yksi.
Sen pitäisi riittää alkuun.
Kiitos. - Ole hyvä.
Tänään on kookossisustuspäivä.
Se on yksi lempivuodenajoistani.
Se kertoo, että Mardi Gras on aivan nurkan takana.
Perheeni auttaa minua koristelemaan 600 kookospähkinää.
Huijaan heidät paikalle kutsumalla syömään rapuja,
mutta oikeasti se on työleiri.
Ilmaistyövoimasta se on kiinni.
Miltä nyt tuntuu? - Herra isä!
Tämä on lempiherkkuni.
Kun olette syöneet, voimme aloittaa koristelun,
joten työleiri on valmis.
Kuulin pari eri tarinaa siitä, miksi vuonna 1910 -
päätettiin käyttää kookospähkinöitä.
Siihen aikaan kerhon jäsenet olivat ahtaajia ja satamatyöläisiä.
Oli helppoa napata -
pari säkkiä kookospähkinöitä kenenkään huomaamatta.
Zulujen kookospähkinöistä on tullut legendaarisia.
Kookospähkinät tekevät Zulusta tärkeimmän Mardi Gras'n krewen.
Samat ihmiset, jotka auttavat koristelemaan kookospähkinät -
ovat paraatireitillä kerjäämässä niitä.
ZULUN KRUUNAJAISTANSSIT 2022
Valmistaudumme kruunaamaan uuden kuninkaan.
Hän saa kuninkaan sormuksen.
Kun sen saa, on päässyt huipulle.
Se on maailman suurin juhlaillallinen.
Olen iloinen, että se on mustien tapahtuma.
Siellä näkee 20 000 kaltaistani iltapuvuissaan ja smokeissaan.
Se on upea näky ja todella hauskaa.
Tämä on elinikäisen unelman huipentuma herralle, joka kruunataan.
Olen varma,
että häntä hermostuttaa, pelottaa ja jännittää,
koska hän heräsi tänä aamuna Rudyna.
Huomenna hän herää Zulukuninkaana.
Kun olin noin 12-vuotias,
seisoin Jacksonin ja Claibornen kulmassa.
Sanoin isoisälleni, että haluan jonain päivänä olla zulukuningas.
Hän vastasi: "Poika, sinä voit olla mitä vain haluat."
Nyt se poika on 55-vuotias, ja hänen unelmansa toteutuu.
Se on uskomatonta.
Käytän näitä kenkiä pari kertaa vuodessa. Ostin ne yhdestä syystä.
Paino jakautuu kantapäälle.
Kun on seissyt tanssiaisissa kahdeksan tuntia,
jalkoja särkee.
Jokaiset tanssiaiset ovat minulle vuosipäivä,
koska tapasin vaimoni siellä.
Se taisi olla 1998.
Paras ystäväni Russell Kelly sanoi, että hänellä ylimääräisiä lippuja.
Minulla ei ollut smokkia, joten Russell lainasi vanhaa smokkiaan.
Housut olivat liian lyhyet.
Kävelin ympäriinsä kuin Steve Urkel sukat vilkkuen.
Näin tulevan vaimoni nauravan ystäviensä kanssa.
Päädyimme viettämään koko illan yhdessä.
Hän väitti, että laitoin käteni hänen mekkonsa alle, kun tanssimme.
Ihan mahdollista. Olin humalassa.
Ja loppu onkin historiaa.
Tanssiaiset ovat mustan kulttuurin erinomaisuuden huipentuma.
Piste.
Enkä ole ollut kuningas, mutta se on merkittävämpää kuin uskotaan.
Kuningas edustaa kaikkia sieluja,
etenkin mustia sieluja, jotka ovat kulkeneet kaupungissa.
Onnea. - Yksi, kaksi, kolme.
Sinne vain. Mene.
Rudy, sinun on aika olla kuningas.
Hyvin se menee. Sinun aikasi.
Vaimoni Toni.
Pikku kurpitsani.
En malta odottaa, että pääset lavalle.
Lopeta, senkin herkku.
Lopeta. - Rudy!
Voi...
Miten saan kruunun päähäsi?
Jos Rudy ei kumarra tänä iltana...
Kruunu on kädessäni. Katson häntä ylös, sitten katson alas.
Katson kaikkia ja kysyn: "Haluatteko tämän?"
Tulkaa sitten hakemaan.
On kunnia edustaa tätä kaupunkia -
kaikkien menneiden ja tulevien arvohenkilöiden kanssa.
Terve, kuningas Zulu!
Kuulkaa.
MARDI GRAS -PÄIVÄ 2022
Miten se onnistuu parran kanssa?
Väri vain taputellaan parran päälle.
Olen odottanut tätä kaksi vuotta.
Saa koronan ja muun ikävän pois mielestä.
Kohtaan sitä työssäni sairaalassa joka päivä.
Olen innoissani. Olen valmis esiintymään.
Siksi minua kutsutaan -
"Showtimeksi."
Esitys alkakoon!
Isä, jälleen kerran seisomme nöyränä edessäsi ja sanomme kiitos.
Haluamme kiittää, että saimme taas kokoontua.
On kulunut kaksi vuotta siitä, kun kokoonnuimme nimessäsi.
Menetimme monia veljiä.
Kiitämme sinua, että selvisimme koronasta, Isä.
Pyydämme, että nämä hienot miehet -
saavat tuoda iloa New Orleansin asukkaille.
Aamen. - Aamen.
Mardi Gras, juhlapäivä.
Hyvää huomenta, majesteetti.
Mitä kuuluu? - Mitä kuuluu, T?
Kaikki hyvin.
Kirjoitin artikkelin paikallislehteen.
Totesin, että Zulun on aika luopua blackfacesta.
Lähdetään Shelliä kohti.
Ensimmäinen puhelu oli veljeltäni.
Hän sanoi: "Minähän sanoin, ettet pilaa huviamme. Lopeta se horina."
Oma veli aloitti heti aamusta. En edes kahvia ehtinyt juoda,
kun hän jo soitti typerine horinoineen.
Mutta sen takia minusta tuntuu, että en ole tervetullut Zulu-piireihin.
Vaikka monet heistä ovat ystäviäni.
Sillä viisiin! Hyvä, Zulu!
Huomenta.
Hyvää huomenta, ihmiset.
Huomenta!
Blackface nyt. Mitä huomenna?
Olen itsekin hämmentynyt.
Mietin, mitä tapahtuu.
Älä kuvittele, ettemmekö me miettisi sitä.
Mutta sadan, 110 vuoden ajan -
ihmiset ovat olleet onnellisia.
Kaikilla on ollut hauskaa.
Minä toivon ja rukoilen,
että sitä ei muuteta.
On olemassa ihmisiä, jotka yrittävät muuttaa sen.
Kun siihen hommaan lähtee... Toivottavasti sinä et tullut sen takia.
En.
En tullut.
Sinun on parasta hoitaa tämä.
New Orleans on ainoa paikka, jossa järjettömässä on järkeä.
Mikään minussa ei muutu,
kun laitan mustaa kasvomaalia karnevaalipäivänä.
Olen yhä sama ihminen.
Päivän päätteeksi Zulu Social Aid & Pleasure Club -
on mustien amerikkalaisten voittojen, ilojen, surujen ja sinnikkyyden ilmentymä.
No niin.
Veljentyttäreni.
Kiitos.
Rakastan sinua.
Sadan vuoden päästä,
oli kasvomaalia tai ei,
Zulu on edelleen kansamme kasvot.
ILOLLA MUISTAMME
GEORGE VERTISE RAINEYTA RODNEY MASON VANHEMPAA
EVERETT BRISCOETA DYRIN "DJ" RICULFYA
RAKKAUDELLA MUISTAMME KORONAAN MENEHTYINEITÄ ZULUVELJIÄMME
KARNEVAALIN KUNINGAS
Tekstitys: Eveliina Niemi